Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
27 ส.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 10.45 จุด (0.61%) ปิดภาคเช้าที่ 1,714.27 จุด ด้วยมูลค่าการซื้อขาย 21,283.53 ล้านบาท
Most Positive Impact : BAY (+0.91 จุด), AOT (+0.71 จุด), PTT (+0.71 จุด)
Most Negative Impact: SPRC (-0.21 จุด), DTAC (-0.06 จุด), SAWAD (-0.06 จุด)
แนวโน้มตลาดบ่าย
ตลาดหุ้นภาคเช้าปรับตัวเพิ่มขึ้นพร้อมตลาดทั้งหมดในภูมิภาคเอเชียแปซิฟิค เช่น ฮ่องกง(+2.02%) จีน(+1.92%) ญี่ปุ่น (+1.01%) อินโดเนเซีย (+0.76%) เป็นต้น โดยกลุ่มที่ผลักดันดัชนีได้แก่ กลุ่มธนาคาร(+2.34 จุด) พลังงาน(+1.79 จุด) พาณิชย์(+1.36 จุด) และกลุ่มขนส่ง(+1.27 จุด)
เมื่อพิจรณาการซื้อขายของนักลงทุนต่างชาติพบว่า ตลอดสัปดาห์ที่ผ่านมา(20-24 สค.) นักลงทุนต่างชาติเป็นผู้ขายสุทธิในตลาดหุ้นไทยกว่า 5.6 พันล้านบาท แต่เมื่อดูในตลาดพันธบัตรพบว่าต่างชาติซื้อพันธบัตรระยะสั้นไม่เกิน 1 ปี มูลค่ากว่า 2หมื่นล้านบาท หรือคิดเป็น 60% ของมูลค่าการซื้อสุทธิทั้งหมด แสดงให้เห็นถึงการพักเงินระหว่างรอดูคำแถลงของคุณพาวเวล
การกล่าวสุทรพจน์ของคุณพาวเวลต่อนโยบายการเงินว่าจะขึ้นดอกเบี้ยอย่างค่อยเป็นค่อยไป เป็นปัจจัยบวกที่ผลักดันตลาดหุ้นทั่วภูมิภาคให้ปรับตัวเพิ่มขึ้นส่งผลให้ตลาดหุ้นไทยได้รับอานิสงส์ไปด้วย นอกจากนี้ยังมีปัจจัยบวกจากงาน Thailand Focus ที่จะจัดขึ้นในวันที่ 29-31 ส.ค. นี้ ซึ่งจะดึงดูดเม็ดเงินของต่างชาติมาลงทุนเพิ่มรวมถึงเงินที่พักอยู่ในตลาดพันธบัตร ช่วยผลักดันดัชนีต่อไป
กลยุทธ์การลงทุน SET Index มีโอกาสฟื้นตัวต่อเนื่องในสัปดาห์นี้ มองดัชนีจะกลับไปทดสอบ 1,715 จุด เน้นไปที่กลุ่มหุ้นกำไรครึ่งปีหลังดีกว่าครึ่งปีแรก STEC SAWAD MACO เป็นหุ้นเด่น ส่วนหุ้นระยะกลางถึงยาวให้สะสมกลุ่มหุ้น Monthly Pick ของ KS Research เช่น BBL KTB MTC ORI LH AP SPALI QH CPN CPALL ROBINS DELTA TNR IVL
ในวันพรุ่งนี้ติดตามตัวเลขดุลการค้าสินค้าของสหรัฐเดือนก.ค.โดยตลาดคาดว่าจะขาดดุล 6.9 หมื่นล้านเหรียญ หุ้นแนะนำ STEC SAWAD MACO